Twee beseer toe trein kar tref | Maroela Media
Russel Meiring, woordvoerder van ER24, het gesê die botsing het by die treinspoor-oorgang in Douglas, wes van Kimberley, plaasgevind.
"Paramedici van ER24 se Kimberley-tak het omstreeks 00:30 by die toneel opgedaag en die motor se wrak op die treinspoor aangetref," het Meiring gesê.
"Die twee mans was in die wrak vasgekeer en moes deur die brandweer bevry word."
Een van die mans het kritieke beserings opgedoen. Die ander man is matig beseer.
Hulle is op die toneel behandel en na die provinsiale hospitaal in Kimberley geneem.
Niemand in die trein is beseer nie.
Die presiese omstandighede rondom die ongeluk word ondersoek.
Baie braaf daardie tyd van die nag.
Wil nou die dom klink nie maar het hulle nie gesien daar kom n trein aan nie…. Kon nog nooit verstaan hoe de hel ry jy voor n trein in nie…. Hoor en sien niemand nooit niks nie….
Mense vat kanse by die trein oorgange, net soos wat hulle elke dag stopstrate ook gebruik as ń toe-gee teken. Jy kan daai trein se lig kilometers ver sien in die nag.
Al ooit gehoor van 'n motor wat stol? Al ooit gehoor van 'n motor waarvan die remme meteens onklaar raak? Wel, ek het al van beide gehoor en het mense geken wat so hul lewens verloor het. Nie as gevolg van braaf wees, onverskillig wees of omdat hulle nie die trein sien kom het of nie die trein se lig gesien het nie, maar bloot omdat die motor op daardie spesifieke tydstip hul in die steek gelaat het, met een of ander onklaarheid. Maak eers baie seker voordat jy enige negatiewe kommentaar lewer op enige voorval waarvan jy geen sekere… Lees meer »
Die trein het nie die kar getref nie, die bakkie het die trein getref. Mens sien nie as die trein oor die pad is nie. Dis wel n stop, maar ongelukkig is dit nou maar so en die minimum mense gebruik dit. Kan hulle nie net vir die treine/trokke begin reflectors teen die kante sit nie?